section_heading: Brzina prijenosa i gustoća podataka
paragraph_text: U originalnoj izvedbi Datasette je bio pouzdan, ali spor uređaj. Brzina prijenosa bila je 50 bajta u sekundi, dok se posebnim programima za ubrzavanje (turbo tape, turbo traka) ovaj proces mogao ubrzati deset puta. Na primjer, u originalnoj se izvedbi na jednu stranu trake (kazete) C60 (30 minuta) moglo spremiti oko 100 kB podataka, dok se s turbo snimanjem količina povećala na 1000 kB.